### Raport arheologic : Monastirea CORBII DE PIATRA

Este greu de crezut ca, in ciuda numeroaselor controverse legate de vechimea, originea, caracterul, arhitectura si insemnatatea sa, complexul rupestru Corbii de Piatra a ramas in afara preocuparilor arheologilor. Si totusi, pana in vara anului 2008, cand am reusit sa efectuam aici un sondaj restrans, acest asezamant monastic nu a beneficiat de vreo cercetare arheologica, in abordarea problematicii sale recurgandu-se, de fiecare data, unilateral, la informatiile oferite de documentele de arhiva.
Sugestiile oferite de particularitatile arhitecturii si picturii monumentului, desi au generat unele studii laborioase si consistente, nu se transpun nici pe departe in solutii definitive. Desigur, nu sustinem ca cercetarea noastra arheologica, limitata in timp si spatiu, a adus dupa sine ridicarea valului de pe multe dintre necunoscutele sitului (ba chiar putem afirma ca, dimpotriva, genereaza si mai multe semne de intrebare), insa consideram ca aceasta incercare se poate constitui intr-o prima etapa a unui vast program de cercetare sistematica, iar concluziile sale, atatea cate au putut fi trase, merita incredintate tiparului.

Descarcati Raportul arheologic complet al Muzeului Judetean Arges referitor la Manastirea Corbii de piatra
2005 - 2025 prezenti pe Internet