### : Arhive : Monastirea CORBII DE PIATRA

- 2 -
1512 (7020), Iunie, 23, Targoviste
Din mila lui Dumnezeu, Io, Basarab voevod si domn a toata tara Ungrovlahiei, fiul bunului Basarab voevod. Da domnia mea aceasta porunca a domniei mele intru totul sfantului si dumnezeiescului hram si lacas al Preasfintei, Curatei si Preabinecuvantatei Stapanei noastre, Nascatoare de Dumnzeu si pururea Fecioara Maria, cinstita si slavita ei Adormire, manastirii numita Corbii de Piatra, ce a ridicat jupanita lui Hamza, monahia Magdalina, preacinstitelor surori si calugarite care traiesc in acel sfant loc, si monahiei Magdalina, ca sa le fie satele anume: Corbii de Piatra si via de la Golesti. Si tiganii anume: Zamba cu copiii lui si Dusan cu copiii lui si Calici cu copiii lui, si Caliman cu copiii lui si Manea cel Batran cu copiii lui si Fracea cu copiii sai si Nanaia cu copiii sai si Lazar cu copiii lui si Musat cu copiii lui pentru ca sunt vechi si drepte ocine si dedine ale monahiei Magdalina. Si apoi a venit monahia Magdalina inaintea domniei mele de a daruit aceste mai sus spuse ocine si tigani mai sus spusei manastiri Corbii de Piatra. Apoi iarasi a venit monahia Magdalina inaintea domniei mele de a inchinat aceasta mai sus spusa manastire domniei mele. Daca se va intampla moarte monahiei Magdalina iar mai sus spusele sate si tigani si vie pradalica sa nu fie, ci sa fie sfintei manastiri si manastirea sa fie domneasca. De asemenea si dupa moartea domniei mele pe cine il va alege Domnul Dumnezeu sa fie domn al Tarii Romanesti sau din ruda din rodul inimii domniei mele, sau, dupa pacatele noastre, din alt neam, pe unul ca acela il juram pe Domnul Dumnezeu care a facut cerul si pamantul, ca acest mai sus spus hram sa-l miluiasca si sa-l intareasca spre mantuirea sa cereasca si sanatatea trupeasca . . . * satele tiganii si via . . .* toate acestea manastirii de ocina si ohaba . . .* surorilor pentru ascultare, intarire si hrana iar noua si parintilor nostri intru vecinica pomenire. Si de nimeni neatins dupa porunca domniei mele.
Martori : jupan Barbul . . .*, jupan Calota, mare vornic, Ivan, mare logofat, jupan Harvat, vistier, Radul spatar, Draghici paharnic, Hamza comis, Barbul stelnic, Radul postelnic.
Eu, Stoica gramatic, care am scris in cetatea de scaun Targoviste, in luna Iunie, 23 zile in anul 7020 (1512).
Io, Basarab voevod, din mila lui Dumnezeu, domn.
* loc sters in original.
Pagina: 1 2 3 4 5 6 7 8 9
2005 - 2026 prezenti pe Internet